
KOOSOLEKU MEMO


Käsitletud teemad



Doris kommenteeris esmalt, et põhimõtteliselt on möödas kuu aega, kuid AKI-lt pole loa taotlusele tagasisidet laekunud. Taimi ütles, et uurib seda teemat uue nädala alguses ja vajadusel saadab SKA AKI-le selles osas päringu. 
Doris andis ülevaate küsimustikuga kaasnevatest edasistest tegevustest. Pärast seda kui teenuseosutajad ja SKA esindajad on küsimustiku ära kommenteerinud, alustab RAKE selle sisestamisega küsitlussüsteemi (14.09 algav nädal). Edasised tegevused küsitlusega toimuvad juba LimeSurvey küsitlussüsteemis. Arutleti, et ideaalis sooviks küsimustiku välja saata 21.09 algaval nädalal. 
SKA andis teada, et lisaks neile testivad küsimustikku ka juhtrühma liikmed ehk teenuseosutajad. See tähendab RAKE vaates, et küsimustiku testimiseks peab arvestama tavapärasest veidi pikema ajaga. 
Lepiti kokku, et Taimi ja Merle suhtlevad teenuseosutajate esindajatega ja uurivad, milliseid dokumente on teenuseosutajad valmis uuringu läbiviimise eesmärgil väljastama. Arutelu käigus ilmnes ka, et näiteks varem on vähemalt üks teenuseosutaja keeldunud väljastamast enda protsessi kirjeldust. Taimi kommenteeris, et ehk saame küsimustiku kaudu vajaliku info kätte ja polegi vaja teenuseosutajatelt materjale küsida. Taimi uuris Doriselt, milliseid dokumente oleks RAKE vaates vaja. Dorise hinnangul seda, mida teenuseosutajad on valmis väljastama, mis täiendab veebiküsitluse ja intervjuude kaudu kogutud infot. Doris kommenteeris, et seda on keeruline ette öelda, kui pole teada, mis dokumente teenusosutajatel üldse on. Doris ütles, et arutab selle teema ka enda kolleegidega läbi ja 14.09 algaval nädalal räägitakse see veel uuesti Taimi ja Merlega läbi. 
Arutelu käigus puudutas Doris ka teemat, et uuringu läbiviimisega seoses peab vältima inimeste liigset koormamist. See tähendab, et vaja on eristada need inimesed, kes täidavad veebiküsitluse küsimustikku ja need, kes osalevad (fookusrühma)intervjuudes. Taimi ja Merle suhtlevad teenuseosutajatega ka selles osas, kuidas neid inimesi eristada. Oluline on tagada, et intervjuudes oleksid esindatud erinevad piirkonnad ja erinevad ametikohad. 
Taimi märkis, et KLAT sihtrühm on seotud ka teise RAKE poolt läbiviidava uuringuga, kus hetkel juba käib veebi teel andmekogumine. Merle uuris, et kaua selle teise uuringu andmekogumine kestab, aga kuna tegemist on pika perioodiga (andmekogumise lõpp on 22.10), siis arutasime, et me enda veebiküsimustiku käimalükkamisega ei oota. Doris kommenteeris, et teises uuringus saadetakse kohe esimene meeldetuletus ja vajadusel uurib Doris enda kolleegilt, kui palju on KLAT sihtrühma esindajad juba küsimustikule vastanud.   
Merle uuris, millal on võimalik tutvuda rahvusvaheliste metoodikate võrldusmaatriksiga. Doris kommenteeris, et metoodikate ülevaade saadetakse SKA-le 21.09 algaval nädalal. Eelnev aeg võiks olla määratud küsitlusega tegelemisele, et saaks selle välja saata niipea kui võimalik.   

